
Sažetak 


Nezavisna Država Hrvatska imala je dobro razrađen sustav cenzure koja je bila legal- 
na. Cenzuru je provodilo nekoliko ustanova, između ostalih, Glavno tužiteljstvo jer je pi- 
tanje nepoćudne literature regulirao članak 98. Kaznenog zakona. Ipak, najutjecajniji čini- 
lac na tom području bio je Državni izvještajni i promičbeni ured (tj. Glavno ravnateljstvo 
za promičbu). Ta je ustanova provodila cenzuru svih tiskovina koje su izlazile na području 
Nezavisne Države Hrvatske, kao i onih koje su se uvozile iz inozemstva, te izdavala doz- 
vole za njihovo izlaženje i raspačavanje. Tu su rađeni i popisi zabranjenih autora i knjiga, 
prema kojima je obavljana pljenidba 1 njihovo izlučivanje iz knjižara i knjižnica. Cenzuri 


vo... 


sy 


bio je ispravljanje teksta, pri čemu su knjige prije odlaska u tiskaru temeljito "očišćene“ od 
svih izraza koji bi, zbog bilo kojega razloga, mogli zasmetati državnome vrhu. 
Ključne riječi: cenzura, Nezavisna Država Hrvatska, popis zabranjenih knjiga 


Summary 


The Independent State of Croatia had a well-elaborated system of legal censorship. 
Censorship was carried out by several institutions, including Chief Prosecutor's Office, 
since ihe issue oi objectionable hierature was regulated by Article 46 of the Criminal Law. 
However, the most influential body in that period was the State Information and Propa- 
ganda Bureau. That institution carried out censorship of all printed material published on 
the territory of the Independent State of Croatia, as well as the material imported from 
abroad, and it issued permissions for their publication and distribution. It also composed 


* Poglavlje iz magistarskog rada Knjiga u Nezavisnoj Državi Hrvatskoj. Zagreb : Filozofski fa- 
kultet, Odsjek za informacijske znanosti, 1998. 

lists of prohibited authors and books, according to which confiscation and removal of bo- 
oks from libraries and bookshops was carried out. Publications of ministries and other go- 
vernment bodies and institutions were not censored. The most drastic form of censorship 
was the correction of text that was performed on manuscripts prior to printing. They were 
thoroughily ““cleaned" of all expressions that could disturb the government top officials for 
any reason. 

Keywords: The Independent State of Croatia, censorship, list of prohibited books 


Uvod 


Nezavisna Država Hrvatska nije donijela zakon o tisku, a nije preuzela ni Za- 
kon o štampi Kraljevine Jugoslavije iz 1925., odnosno Zakon o izmenama i dopu- 
nama Zakona o štampi od 7. siječnja 1929. To joj nije bilo ni potrebno jer'je imala 
dobro razrađen sustav cenzure koja je bila legalna. Cenzuru je u početku provodi- 
lo Državno tajničtvo za propagandu (poslije će se zvati Državno tajničtvo za pro- 
mičbu), zatim Državni izvještajni i promičbeni ured i konačno Glavno ravna- 
teljstvo za promičbu. 

ČI. 2. Zakonske odredbe o Državnom izvještajnom i promičbenom uredu br. 
XXXI1-231-Z-1942. od 26. siječnja 1942. govori o djelokrugu ove ustanove, u 
koji ulazi i cenzura časopisa, novina i tiskopisa, izdavanje dozvola za izlaženje i 
raspačavanje časopisa, novina i knjiga (osim školskih knjiga, službenih publikaci- 
ja i izdanja državnih oblasti, ustanova i zavoda) te propisivanje mjera za 
sprječavanje širenja zabranjenih tiskopisa.. S tim u vezi izlazila je 1 posebna Na- 
redba, br. 2727-42, koja glasi: 

"1. Za izlaženje i razpačavanje svih vrsta novina, časopisa 1 knjiga, osim 
školskih knjiga, službenih izdanja, tiskopisa Hrvatske državne tiskare 1 izda- 
nja državnih oblasti, ustanova i zavoda, potrebna je prethodna pismena doz- 
vola Državnog izvještajnog i promičbenog ureda kod predsjedničtva vlade, 
Zagreb, Preradovićev trg 4. 

Tiskarski obrtnici i veleobrtnici ne smiju primiti u posao ni jedan tisko- 
pis bez dozvole. 

Ovo se odnosi i na one knjige, koje se već nalaze u poslu (preuzete za ti- 
sak). 

Naredba se ne odnosi na one časopise i novine, koje već izlaze i imaju 
urednu dozvolu za izlaženje. 

2. Vremenski tiskopisi i časopisi, koji već izlaze i oni koji će u buduće iz- 
laziti, imaju zatražiti u slučaju povećanja svog obsega i oblika prethodnu pi- 
smenu dozvolu Državnog izvještajnog i promičbenog ureda. 


! Narodne novine 56, 21(1942). 

3. U molbi za dozvolu ima se navesti ime pisca ili izdavača, naslov tisko- 
pisa, veličina, broj stranica, broj primjeraka koji će se tiskati, vrsta papira, ti- 
skara u kojoj će se tiskati i ciena po kojoj će se tiskopis prodavat." 


Postojao je 1 poseban odjel za cenzuru u Glavnom tužiteljstvu, jer je pitanje 
nepoćudne literature regulirao čl. 98. Kaznenog zakona preuzetog, uz izmjene i 
dopune, od Kraljevine Jugoslavije.“ ČI. 98. spomenutog Zakona glasi: "Smrću će 
se kazniti, tko počini slijedeća djela: pisanje, izdavanje, tiskanje, raspačavanje 
knjiga, novina, proglasa ili letaka, kojima se ide na to, da se tko podstrekne na na- 
Silje prema državnim vlastima i uopće da ugrozi javni red i mir ili dovede u opa- 
snost javni poredak. Ovo vrijedi i za svaku pismenu ili usmenu propagandu ili uv- 
jeravanje drugih, da treba promijeniti politički ili društveni poredak u državi, 
zločinom, nasiljem ili ma kojom vrstom terorizma" (12 


Izlučivanje, pljenidba i uništavanje knjiga 


Već 23. svibnja uputilo je Državno tajništvo za propagandu pri Predsjed- 
ničtvu vlade svim velikim župama akt sljedećeg sadržaja: 

"Gospodin ovlašten je sa strane ovog Državnog tajništva, da 
izvrši pregled svih knjižara i papirnica, te knjižnica pojedinih ustanova, te da 
iz istih odstrani sve one knjige, brošure i listove, kojih je sadržaj štetan i upe- 
ren protiv interesa hrvatskog naroda. 

Gospodinu izdane su posebne upute, prema kojima će postupiti 
pri zapljeni knjiga. Sa svakim vlasnikom knjiga načinit će zapisnik u tri prim- 
jerka o oduzetim knjigama koje postaju vlasništvo ovog Državnog tajništva. 

Nakon podnesenog izvještaja s točnim popisom zaplijenjenih knjiga i 
označenom količinom istih, dobit će gospodin točne upute što će sa 
zaplijenjenim knjigama učiniti“ (...). 

Dana 19. srpnja 1941. izdalo je Državno tajništvo za propagandu Upozorenje 
školskim knjižnicama, br. 22.884-1941: "Sve knjige u školskim knjižnicama 
(učiteljskim i učeničkim) pisane u srpskom duhu, štampane ćirilicom, a koje ne- 
maju znanstveni 1 strogo stručni sadržaj, treba odmah iz knjižnica izlučiti i predati 
u sabiralište kod odnosne kotarske oblasti (gradskog poglavarstva), koja će, kad 
sabere sve takove knjige svog područja, sve zajedno otpremiti Hrvatskoj državnoj 
tiskari, nakladnom odjelu u Zagrebu." 


* Narodne novine 56, 41(1942). 

* Kazneni zakon od 27. siječnja 1929. i Zakon o izmjenama i dopunama Kaznenog zakona od 
9. listopada 1931. 

* Narodne novine 55, 19(1941). 

* Državni arhiv. Fond: Predsjedništvo vlade NDH. GRP, 28/237.N1. K/21. 

* Službeni glasnik Ministarstva nastave 1, 5(1941), 284. 

Knjižnice su očito bile u teškoj situaciji jer nisu znale koje knjige smatrati 
nepoćudnima i što s njima raditi. O tome svjedoči 1 dopis Knjižnice Radničke ko- 
more Državnom tajništvu za promičbu, br. 6915/41 od 11. srpnja 1941.: 

"U vezi s usmenim razgovorima, koje je upravitelj knjižnice Radničke 
komore imao s g. S. Mosnerom kao predstavnikom Državnog tajništva za 
promičbu — razgovorima što se tiču odstranjivanja nepoćudnih knjiga iz 
knjižnice Komore — molimo vas, da nam date pismenu odluku o postupanju s 
knjigama, koje se ne smiju izdavati općinstvu, da ih čita. 

U dotičnim razgovorima spomenuo je vaš predstavnik, da će se takve 
knjige smjeti da izdaju uz posebnu dozvolu samo ljudima koji se bave kak- 
vim znanstvenim ili književnim radom. Trebalo bi, dakle, da nas obavijestite 
o načinu, kako će se izdavati dotične dozvole; zapravo, tko će ih izdavati. 

Kako ova Komora ima i manje knjižnice u svojim ispostavama, u Osije- 
ku, Sl. Brodu i Karlovcu, molimo vas, da organe za zapljenu knjiga u.pokraji- 
ni upozorite, da se za odstranjivanje knjiga iz knjižnice Radničke komore ima 
brinuti Središnja uprava, t.j. Državno povjereništvo Radničke komore u Za- 
grebu, pa bismo i u tim ispostavskim knjižnicama uredili po vašoj odredbi i 
uputama sve, što se tiče postupanja s knjigama." 


Odgovor br. 1617/41 stigao je za tri dana tj. 14. srpnja 1941.: 

"Odgovorom na Vaš dopis od 11. ov. mj. br. 6915/41 izdajemo sljedeću upu- 
tu o postupanju sa zaplijenjenim knjigama knjižnice Radničke komore. Sve knji- 
ge, koje ćemo u Vašem katalogu označiti, da ih treba izdvojiti iz prometa, moraju 
biti odstranjene iz knjižnice i pohranjene na potrebnom mjestu pod ključem. Samo 
ona lica, koja dobiju naročitu dozvolu državnog tajništva moći će dobiti knjige na 
posudbu iz ove odstranjene literature. Za poslovanje s ovim odstranjenim knjiga- 
ma, lično je odgovoran knjižničar Vaše knjižnice. Sva ova odstranjena literatura 
neka ostane i nadalje u pohrani kod Vaše knjižnice do naše daljnje odredbe. Slično 
treba provesti i kod knjižnica Vaših ispostava. Molimo Vas, da kod izlučenja knji- 
ga postupate naročito savjesno 1 strogo, jer je opće bilo poznato, da su upravo 
Knjižnice radničke komore bile prepune komunističkom, socijalističkom i uopće 
protuhrvatskom literaturom." 

Prema odredbi Državnog tajništva za promičbu trebalo je izlučiti sve knjige 
tiskane ćirilicom, sve knjige srpskih pisaca tiskane latinicom, marksističku i ko- 
munističku literaturu, te svu literaturu kojoj prema sudu knjižničara nije mjesto u 
knjižnici. 

Da je knjižničar Knjižnice Radničke komore slijedio upute, svjedoči i njego- 
Vo izvješće od 28. listopada 1941., u kojem obavještava Ministarstvo nastave da je 
po naredbi Državnog tajništva za promičbu izlučio knjige "marksističko-pro- 


7 m 4 . 
Državni arhiv. N. f. 

BEE 
Državni arhiv. N. f. 

pagandističkog karaktera i knjige nećudorednog sadržaja". Bile su to većinom 
knjige koje je izdala beogradska nakladna ustanova Nolit. Međutim, kako bi bila 
potpuno sigurna da se nijedna nepoćudna knjiga neće naći u rukama znatiželjna 
čitatelja, Uprava knjižnice odredila je da se znanstvene i političke knjige uopće ne 
izdaju. Tako su na najjednostavniji način riješeni svi mogući sukobi i njihove po- 
sljedice s Državnim tajništvom za promičbu. 

Knjižničari su bili opterećeni cenzurom, što se vidi i iz riječi Josipa Kaufa, 
osnivača Knjižnice Hrvatskoga doma u Virovitici, koji je na otvorenju Knjižnice, 
7. prosinca 1941., u uvodnom izlaganju istaknuo: "Posebno sam izlučio knjige, 
koje nisu prikladne 1 dopuštene. Ove je knjige predsjedništvo gradskog redarstva 
zapečatilo i ovako su pohranjene." 

Upute o izlučivanju "štetnih" knjiga nisu knjižnicama bile potpuno jasne pa 
su Državnom tajništvu za promičbu neprestano stizali upiti o tome kako provoditi 
cenzuru. Tako je i Knjižnica Radničke komore iz Sarajeva uputila Državnom taj- 
ništvu za promičbu dopis br. 3281/41. od 15. studenoga 1941., u kojemu moli 
upute o provođenju cenzure. Prvi stupanj cenzure proveli su uklanjanjem marksi- 
stičke literature i djela lijepe književnosti koja sadrže marksističku promidžbu. 
Ali što učiniti s piscima "koji su poznati kao tendenciozni a imaju djela koja su 
isključivo zabavna, kao što su na primjer Dž. London 1 E. Zola"? Državno taj- 
ništvo odgovorilo je da pošalju popis knjiga pa će oni zabranjene knjige podcrtati. 

Dana 3. rujna 1941. izdana je nova uputa školskim knjižnicama, prema kojoj 
se, kao i prema prethodnoi, izlučuju sve knjige tiskane ćirilicom, sve knjige 
srpskih pisaca tiskane latinicom, te sve knjige koje knjižničar ocijeni "štetnima" 
za učenike i nastavnike. Za razliku od prve upute, knjige se ne predaju Hrvatskoj 
državnoj tiskari, već se pohranjuju na posebnom mjestu, a njihov se popis dostav- 
lja Ministarstvu nastave na pregled. “ 

Dopisom br. 1761/41. Državno tajništvo za promičbu predložilo je Ministar- 
stvu nastave da iz Knjižnice Đačkog oporavilišta na Sljemenu izluči ove knjige: 

1. Hiljadu najljepših novela: 1, 2,46; 7,6, 10,11; 14,19, 20, 23125. 
2. M. Arcybašev. Revolucionarci; Izabrane novele. 

3. Pittigrili. Amalija Guglielmineti. 

4. R&. Bičanić. Kako živi narod... 

Popise zabranjenih knjiga i pisaca dostavljali su cenzori velikim župama uz 
upozorenje da ih umnože i dostave područnim knjižarama i javnim knjižnicama 
kako bi se prema njima obavilo izlučivanje knjiga. Knjige se nisu smjele uništiti, 
već spremiti. Uvidom u izvješće Knjižnice Hrvatskoga radničkog saveza po- 
družnica Belišće, kojoj je također upućen ovaj svojevrsni Index Auctorum et Li- 
brorum prohibitorum, prema kojemu je provedeno izlučivanje knjiga, kao nepo- 


? Hrvatski tjednik Virovitica, 50(13.12.1941), 3. 
9 (sp. Službeni glasnik Ministarstva nastave 1, 7(1941), 584-585. 

dobni navedeni su ovi književnici i publicisti: Miroslav Krleža, Jack London, 
Maksim Gorki, Aleksej N. Tolstoj, Anton P. Čehov, Louis Adamic, Pierre Benoit, 
Ernest Hemingway, August Cesarec, Stanko Vraz, Tomaš G. Masaryk, Egon 
Erwin Kisch i dr. 

Izlučivanje knjiga u knjižarama obavljalo je posebno povjerenstvo Državno- 
ga tajništva za promičbu, no izgleda ne prema istom kriteriju. Tako se Trgovinska 
komora žali Ministarstvu nastave svojim dopisom od 9. svibnja 1941.: "Knjižari 
na teritoriju ove Komore, a osobito u gradu Zagrebu tuže se ovoj Komori, da nji- 
hove trgovine obilazi povjerenstvo Državnog tajništva za propagandu 1 da u 
knjižarama plijeni i odvaža razne knjige pojedinih pisaca i to bez sistema, tako da 
se u jednoj knjižari pojedina djela plijene, dok se u drugoj ta ista djela ostavljaju. 
Zaplijenjene knjige odvažaju se nepoznato kuda, izgleda u Tvornicu papira na 
preradu. Knjižari i vlasnici trgovina knjiga nemaju ništa protiv toga, da se plijene 
djela ljevičarska ili inače nepoćudna, ali mole da se imenuje posebni odbor kod 
Državnog odvjetništva, koji bi se sastojao od dvojice književnika, jednog štampa- 
ra, dvaju knjižara, te dvojice predstavnika Državnog tajništva za propagandu, ko- 
jem bi bila zadaća, da odredi koja se djela imadu zaplijeniti, i povući iz prometa. 
Umoljava se stoga Ministarstvo, da izvoli ovaj prijedlog uvažiti i donijeti hitnu 
odluku o cenzorskom odboru, a do toga vremena obustaviti daljnju zapljenu knji- 
ga u knjižarama sa strane Državnog tajništva za propagandu." . 

Glavni ustaški stan i Ustaška mladež osnovali su također posebna povjeren- 
stva koja su u pratnji Gradskog redarstva obilazila knjižare, tiskare, nakladne za- 
vode i privatne stanove i obavljala pljenidbu knjiga. Tako Vinkovački tjednik do- 
nosi članak autora Đure Balokovića, povjerenika za omladinu, koji govori o veli- 
koj pljenidbi knjiga na području Vinkovaca, kada su zaplijenjene "sve knjige koje 
propagiraju velikosrpsko-jugoslavensku ideju, zatim sva pornografija, kriminalni 
stripovi, sektarske brošure i sl. To je već učinjeno u nekim gradovima u Hrvatskoj. 
Hvala Bogu, da možemo jednom radikalno obračunati s tim otrovom, kojim se 
kvari naša omladina. U Hrvatskoj mora zavladati novi duh, duh zdravih pozitivnih 
snaga. Sve ono što ruši hrvatsku državnu misao, vjeru, moral naših otaca, mora u 
vatru. Upozoravamo privatnike da takva djela što prije uklone i spale, jer će se na 
to strogo paziti. Naročito treba paziti na komunističku literaturu. Prema primjeni 
Kaznenog zakona paragraf 92. svako ilegalno štampanje i širenje komunističkih 
letaka i brošura kažnjava se smrću." < 

Već u travnju 1941. ustaše su zaplijenile sve primjerke knjiga: 

1. A. Gide. Krivotvoritelji. 

2. K. Čapek. Dnevnik iz Engleske. 

3.M. Vodopjanov. Osvojenje sjevernog pola : 2. dio. (1. dio zaplijenila je po- 
licija koncem 1939.). 


" Državni arhiv. N. f. 
'? Vinkovački tjednik 20(17.5.1941), 2. 

4. O. von Horvđth. Mladež bez Boga. 

5. Z. Nemeček. Đavo govori Španjolski, 

6. S. Zweig. Nemirno srce. 

Dana 29. listopada 1942. donijeta je Odluka o zapljeni korske pjesme Narcis 
autora Radovana Ivšića, jer je bila previše "nadrealistička“. Navodno je Ante Pa- 
velić, pročitavši Narcisa, bijesno uzviknuo: "Dokle je pala hrvatska poezija“. 

I njemačka cenzura zagorčavala je život našim nakladnicima 1 tiskarima. 
Tako su njemački cenzori 2. svibnja 1944. zaplijenili časopis Za dom zbog članka 
koji je ružno govorio o četnicima. 

Zanimljiv je slučaj s knjigama Vladimira Nazora. O tome piše Mate Ujević u 
svom elaboratu Hrvatski izdavalački i bibliografski zavod — H(B)Z. Nakon Nazo- 
rova odlaska u partizane, zabranjena su i zaplijenjena sva njegova djela. Djelatnici 
HN(B)Z-a pokušali su spasiti Nazorova djela, ali ih je Ravnateljstvo za javni red i 
sigurnost odnijelo, s namjerom da ih uništi. Mate Ujević tražio je da mu predaju 
barem korice knjiga, što mu je uspjelo. Knjige su ponovno prenijete u Zavod, gdje 
su se trebale skinuti korice. Svaki tjedan dolazio je policijski agent vidjeti kako 
napreduje posao 1 izvještavao svoje pretpostavljene da se marljivo radi, iako je 
znao da se korice uopće ne skidaju. Kada su djelatnici HI(B)Z-a saznali da Zagre- 
bačka tvornica papira ne može prerađivati stari papir, zatražili su obustavu uništa- 
vanja Nazorovih djela, što im je odobreno. z 

S navedenim se vjerojatno ne bi složio autor članka Zla štampa na lomači, 
koji se osvrće na 20.000 spaljenih knjiga u Berlinu, opravdavajući taj čin time što 
se radilo o knjigama pisaca "koji su izravno širili najgori nemoral u ime tobožnje 
znanosti. Dakako da su na to graknuli bezbošci, komunisti i njihovi sumišljenici 
nazivajući to: sramotom, inkvizicijom. Ali zlo 1 ne spada drugamo nego u vatru. 
Kad bi i mi Hrvati proveli tu 'inkviziciju', bilo bi i kod nas puno vatre." Jer, kako 
kaže A. Stipčević, sve mjere što vlasti poduzimaju protiv "štetnih" knjiga nisu 
"jamstvo da se takove knjige ne pišu, tiskaju, uvezuju, prodaju, čitaju, pa stoga 
vjerskim i svjetovnim vlastima ne preostaje drugo nego da takove knjige fizički 
unište i da se na taj način društvo oslobodi otrova što ga one šire“. 


Zabrana tiskanja 


Od 1942. do 1944. godine cenzuru je provodio Državni izvještajni i pro- 
mičbeni ured, a nakon njegova ukinuća, Glavno ravnateljstvo za promičbu. Celni 


" Podaci uzeti iz: Hergešić, Ivo. O nakladnom radu i cenzuri pod ustaškim režimom. // Repu- 
blika 1, 3(1945), 215. 

'* Usp. Donat, Branimir. Cenzura u NDH. // Nedjeljna Dalmacija (16.6.1995), 42. 

!5 Usp. Švab, Mladen. Mate Ujević, utemeljitelj suvremene hrvatske enciklopedike : o dvade- 
setpetoj obljetnici smrti (1967-1992). // Radovi Leksikografskoga zavoda "Miroslav Krleža" 
2(19921:39. 

'6 Hrvatski borac, Vukovar (1.1.1942), 3. 

" Stipčević, Aleksandar. O savršenom cenzoru. Zagreb : Nakladni zavod Matice hrvatske, 1994. 

ljudi tih ustanova bili su i glavni cenzori: ing. Vilko Rieger, Mijo Tolj, prof. Ivo 
Bogdan, a cenzuru su provodili i referenti prof. Pejnović, prof. Machulka, kratko 
vrijeme dr. Rendić (jesen 1942.) 1 katolički pjesnik prof. Branko Klarić (od sredi- 
ne 1944.). Svaka tiskovina koja je prošla državnu cenzuru, dobivala je broj i odo- 
brenje. Npr. Tiskanje i razpačavanje ove knjige dopustilo je Ministarstvo narodne 
prosvjete, Glavno ravnateljstvo za promičbu, odlukom od , broj 
Od nakladnih ustanova s cenzurom je najviše problema imala Suvremena bi- 
blioteka (Nakl. zavod Josipa Čaklovića), koja je pokrenula istoimenu knjižnicu s 
izvanredno kvalitetnim djelima, a čiji je glavni urednik bio Slavko Batušić. Uzrok 
je vjerojatno politička nepodobnost njezina vlasnika Josipa Čaklovića, koji je 
1942. odveden u jasenovački logor, gdje je i poginuo. Suvremenoj biblioteci za- 
branjeni su ovi rukopisi: 
1. Š. Graf. Metež. 
Rukopis je navodno zabranjen jer su žandari u romanu prikazani kao gru- 
bijani. Zanimljivo je spomenuti da je Graf bio Slovak, a Slovačka je bila 
saveznica Osovine. 
2. L. Bus-Fekete. Iz ljubavi nedovoljno. 
Ne zna se zbog čega je zabranjeno djelo mađarskog autora. 
3. H. de Monfreid. Kriomčari hašiša. 
Ovaj je francuski roman zabranjen zbog kriminalističkog sadržaja koji ne 
djeluje odgojno. 
4. V. Blasco Ibanez. Put oko svijeta (sv. 1, 2,3). 
Putopis ovog Španjolca zabranjen je jer je, navodno, previše veličao 
SAD. Međutim, Ibanez je bio na indeksu i kao poznati borac protiv reak- 
cije. Ivo Hergešić navodi da je Machulka pregledavši Ibanezovu knjigu, 
uputio Pejnoviću pisamce ovog sadržaja: "Dragi Grgo, Ova knjiga neka 
ne izađe. Pogledaj samo letimično ono, što je crveno označeno: hvalo- 
spjev Americi, pa skeptično gledanje na Japan 1 t. d. - Drzko (!) je tako 
nešto 1 kušati prevoditi, premda bi izvjestan dio toga mogao izaći. Ali ja 
sam zato, da se uobće (!) ne dozvoli, kad želi proturiti 1 takve stvari. Mo- 
gao je sve to i sam prevodilac ispustiti." 
5. T. Wilder. Most sv. Ljudevita Kralja Kabala. 
Ovaj američki roman, dobitnik Pulitzerove nagrade, okarakteriziran je 
kao napad na vjeru. 
6. W. St. Reymont. Vampir. 
Poljskom autoru zamjereno je što se bavi spiritizmom koji uzbuđuje na- 
rod, već ionako uzbuđen ratnim razaranjima. 
7. H. Waterboer. Tampookov sin. 
U nizozemskom romanu liječnik ubija pacijenticu iz samilosti, što pre- 
više šteti živcima čitatelja. 


* Hergešić, Ivo. Nav. djestnežii. 

8. Hana Szasz. Kraljica Kristina. 
Švedska kraljica u romanu prelazi na katolicizam, što bi moglo uvrijediti 
protestantske Nijemce. 

9. A. Fraccaroli. Rossini. 
Knjiga je zabranjena nakon kapitulacije Italije. 


Zamišljena Knjižnica nobelovaca zabranjena je čim je o tome izašla bilješka 
u novinama — dakle prije nego što je zatražena dozvola. Iz ove naklade, koju je po- 
slije preuzela Naklada A. Gruenbauma pod drugim imenom, zabranjene su ove 
knjige: 

1. J. Galsworthy. The Patrician. 

2. A, Franče, Le Petit Pierre. 

3. A. Gide. Les Caves du Vatican. 


Nakladi A. Velzeka nije dopušteno tiskanje knjige dr. Helmutha Ungera Po- 
slanje i savjest ("Obtužujem"), ai Hrvatska knjiga imala je teškoća s dozvolom za 
tiskanje knjige Petra Pekića Postanak Nezavisne Države Hrvatske, baš kao i Kul- 
turno-historijsko društvo "Hrvatski rodoljub" s knjigom Rudolfa Horvata Hrvat- 
ska na mučilištu. 

Zanimljivo je da je Državni izvještajni i promičbeni ured, podružnica Saraje- 
vo, zatražio suglasnost centrale u Zagrebu za izdavanje knjige Životopis preminu- 
lih Hrvata islamske vjere od 1878., ali je dobio negativan odgovor. 

U radu cenzure bilo je i smiješnih situacija. Cenzori su npr. propustili nje- 
mački original knjige On i ona B. Kellermanna, a nisu znali da je autor, jer je bio 
Židov, u Njemačkoj zabranjen. Ali zato nisu propustili Croninovu Gospođu s ka- 
ranfilima, jer je autor Englez. Kada im je predočen njemački prijevod izašao u 
Ziirichu, propustili: su ga. 

I Tone Valić, “ dobitnik nagrade Matice hrvatske za najbolju zbirku novela 
Štorice iz Proštine, imao je problema s cenzurom. Spomenutu zbirku cenzura nije 
propustila zbog novele Dvi sestre, u kojoj autor opisuje tragičnu sudbinu sestara 
zapalih u prostituciju. Budući da autor nije dopustio da se sporna novela izluči iz 
zbirke, već je želio povući kompletnu zbirku iz tiska, I. Bogdan propustio je zbir- 
ku bez ikakvih promjena. | 

S cenzorima je loše prošla i Držićeva komedija Dundo Maroje, a sve zbog 
toga što je njemački poslanik Siegfrid Kasche bio revoltiran likom njemačkoga 
grofa Uga Tedeška, koji se nikako nije mogao svrstati u kategoriju arijevskog 
Ubermenscha. 


1 Podaci uzeti iz: Hergešić, Ivo. Nav. dj., str. 218. 

2 Pretisak ove knjige načinila je Školska knjiga, Zagreb, 1992. 

2! Pravo ime Antun Ciliga. 

2 O tome piše autor u: Sam kroz Europu u ratu (1939-1945) : na pragu sutrašnjice. Rim, 1978. 
Str. 401-402. 

Cenzura je zabranila i dvije knjige Matice hrvatske: Razgovor o Europi P. 
Valerya i Problemi novca između dva rata G. M. Keynea. 

Od nakladnih ustanova problema s cenzurom nije imao Hrvatski izdavalački 
(bibliografski) zavod (osim navedenog slučaja s Nazorovim knjigama) do prosin- 
ca 1944., jer izdanja ministarstava i državnih ustanova nisu potpadala pod cenzuru 
Državnog izvještajnog i promičbenog ureda (U. Glavnog ravnateljstva za pro- 
mičbu). U prosincu 1944. objavljena je u Narodnim novinama Naredba ministra 
Narodne prosvjete o imenovanju članova Nadzornog odbora HI(B)Z-a u sastavu: 
B. Plenar, O. Lahman i V. Mioč. Bila je to cenzura bez čijeg odobrenja H1(33)4 
nije više ništa mogao izdati. 


Ispravljanje teksta 


Posebnu kategoriju "savršenstva" cenzorskog rada čine knjige koje su prije 
odlaska u tiskaru dobro "očišćene" od svih izraza koji bi nekome mogli zasmetati, 
pa ih u novoj verziji vjerojatno nisu prepoznali ni njihovi autori. 

Godine 1943. Matica hrvatska izdala je u prijevodu dr. Fedora Puceka knjigu 
hrvatskog pravnika dr. Ive Pilara, Južnoslavensko pitanje. Spomenuto djelo autor 
je objavio 1918. u Beču, na njemačkom jeziku, pod pseudonimom L. von 
Siidland. Svi dijelovi u kojima se govori o suradnji Austrije i Njemačke sa Srbi- 
jom, a protiv Hrvatske, izostavljeni su. Drastične promjene teksta provedene su i u 
ovim djelima, izdanjima Suvremene biblioteke: 

1. M. Begović. Giga Barićeva. 

2.J. A. Lux. Ludwig van Beethoven. 

3. P. Courthion. Delacroix. 

4. H. Ibsen. Peer Gynt. 

5. R. Huch. Slučaj dra Deruge. 

6. W. St. Reymont. Sanjar. 

7. Z. Veljačić. Srebrna lisica.“ 

Vrhunac ispravljanja teksta zabilježen je u Begovićevu romanu Giga 
Barićeva. Zanimljive podatke nalazimo kod Hergešića pa je najbolje, kao što kaže 
B. Donat“? ne prepričavati Hergešićev tekst, već ga izvorno citirati: 

"Da se ne smije kazati telefon, nego brzoglas samo se po sebi razumije, kao 
što mjesto automobil treba staviti samovoz, a mjesto film slikopis. Revolver nije 
revolver nego samokres, policija nije policija nego redarstvo, a literati su, dakako, 
književnici. Ali na str. 18. treba 'mladu slavensku državu' (misli se Jugoslavija de- 
vetstoosamnaeste) zamijeniti s Hrvatskom, što zapravo nije isto. Na str. 55. treba 
ispustiti nezgodnu opasku: '... - koji je još na nesreću bio talijanofil', jer kakva je to 


23 Narodne novine 58, 291(1944). 
A Podaci uzeti iz: Hergešić, Ivo. Nav. dj., str. 216. 
5 Nav. dj. str. 55. 

nesreća, kad netko voli Talijane? A kako se u medenim mjesecima našega savez- 
ništva s Italijom veličala po školama prejasna savojska kuća i koješta drugo, mo- 
rala je ispasti i ova primjedba: 'U prvi mah pričinilo mi se, da se nalazim u kakvom 
talijanskom srednjem zavodu, a ne našem' (str. 55.). 

Time su iscrpljene političke zamjerke koje se iznose u prvom rješenju (od 1. 
X11.1942). Ostalo su lapalije: februar — veljača, fotografija — svjetlopis, rezervni 
oficir — pričuvni časnik, lično — osobno, direkcija — ravnateljstvo, vozovi — vlako- 
Vii t.d. — sve u duhu 'Razlika između hrvatskog i srpskog književnog jezika' i bje- 
somučnog purizma, koji je tada vladao u službenom govoru. 

Da je riječ pozorište srpska lako se domisliti, jer Hrvati kažu kazalište (ili tea- 
ter), no da je osoba hrvatski, a lice srpski teže je pogoditi. Ima i spornih slučajeva, 
nad kojima se je vrijedno zamisliti. Ne smije se napisati pendžer, premda tako go- 
Vore i pišu naši muslimani, koji su — kako je poznato — cvijet hrvatstva... Cenzor je 
bez pardona izbacio iz teksta riječi kao što je: ćebe, čakšire, saraf, hartija, palanka, 
upravnik i dr., ne vodeći računa o tome, da ih pisac stavlja u usta srbijanskim pri- 
došlicama, a ti valjda neće govoriti zagrebački kajkavski! Jedno je gramatička 
ispravnost i čistunstvo, a drugo stil. No tko da s Pavelićem, tvorcem ustaškog jezi- 
ka, raspravlja o stilu! 

Zanimljivi su međutim stvarni ispravci, pa je vrijedno da bar neki budu pribi- 
lježeni. Grandiozna je na pr. besmislica, kad se u romanu koji se zbiva u poratnom 
Zagrebu dinari moraju pretvoriti u kune, premda ta valuta u ono doba nije postoja- 
la (str. 216), a pred riječ Jugoslavija ili Čehoslovačka valja staviti bivša, premda 
su te države i te kako postojale, dok je Giga čekala svoga muža (str. 219, 237). 1 
naziv Jugoslavenski treba izbaciti, iako je riječ o 'slaboj jugoslavenskoj valuti' 
(str. 218). Da u Vrlici postoji (ili je postojala) 'čedna pravoslavna crkva' (str. 188) 
ne smije biti spomenuto, jer bi tkogod mogao pomisliti, da u Dalmatinskoj zagori 
ima pravoslavaca. A da među putujućim glumcima ima vanbračnih parova, koji 
spavaju zajedno, nepoželjna je istina, koju treba prešutjeti (ista str.). Među uloga- 
ma Žarka Babića (str. 169) može biti spomenut Otelo ili ranz Moor, ali viši 
državni interesi nalažu, da bude izostavljen Miloš ili Car Lazar." 

Slično je prošao 1 Z. Veljačić sa zbirkom novela Srebrna lisica. Godine 1942. 
cenzura je zabranila tiskanje Veljačićeva djela. Autorje 1943. ponovno predao ru- 
kopis cenzorima, koji ga propuštaju. Budući da je knjiga bila pretanka, autor je 
dodao još novelu Srebrna lisica, po kojoj je cijela zbirka dobila ime. Cenzor nije 
želio odobriti tu novelu dok ponovno ne pročita i ostale, iako je za ostale već po- 
stojalo odobrenje. Na kraju je zabranio sve. Nakon mnogih intervencija u korist 
Veljačića knjiga je odobrena, ali tek nakon brojnih ispravaka teksta. Uz to, cenzor 
nije dopustio da se na knjizi otisne broj odobrenja, kako bi, u slučaju da s knjigom 
nešto ne bude u redu, mogao reći da je knjiga mimoišla cenzuru. 


25 Usp. Hergešić, Ivo. Nav. dj., str. 222. 

Na kraju ove tužne kronologije cenzorskoga rada u Nezavisnoj Državi Hrvat- 
skoj, treba spomenuti da činioce opravdanja cenzure nalazimo i kod samih 
književnika. Tako Vinko Nikolić u svom tekstu Nacionalni zadatci književnosti 
smatra da se književno stvaranje mora nadzirati jer književnost spada u javno dje- 
lovanje i mora se pokoravati zahtjevima javnosti. "Javnost, inače ne zanimaju 
književna djela sama po sebi; nikako ona, koja pišemo i spremamo u ladicu. Ali, 
javnosti ne može biti svejedno, što mi tiskamo.'"" 


"Nikolić, Vinko. Nacionalni zadatci književnosti. Zagreb : Ustaški nakladni zavod, 1943. 

Sažetak 


U radu se iznose prvi potezi vlasti Nezavisne Države Hrvatske u provođenju politike 
čišćenja knjižnica od njima nepodobnih knjiga, časopisa i listova. Analizom Upozorenja 
školskim knjižnicama (19. srpnja 1941.), naredbe o Izlučivanju knjiga iz školskih knjižnica 
(3. rujna 194].) te Privremenog popisa pisaca zabranjenih za prodaju u N.D.H. (početak 
1942.), a koji je Državni izvještajni i promičbeni ured razaslao, osim knjižarama, i knjižni- 
cama, upućuje na pritisak koji je vršen na knjižničare kako bi provodili službenu politiku 
cenzure. Iz priložena Popisa vidljivo je da su ustaške vlasti zabranjivale ponajprije pisce 
srpske i židovske nacionalnosti te pisce lijeve i marksističke orijentacije; izrijekom su za- 
branile lijeve časopise Pečat, Danas i Izraz, sva djela na ćirilici i sl. Autor se osvrće na ne- 
pravilno pisanje brojnih imena upozoravajući na neobrazovanost sastavljača popisa te na 
podudarnost da se na popisu nalaze određena imena koja nisu mogla biti štetna u hrvatskoj 
sredini, a koja nalazimo na nacionalsocijalističkom Popisu štetnih i nepoželjnih knjiga 
(Liste des schčidlichen und unerwiinschten Schrifttums). 

Ključne riječi: Popis zabranjenih knjiga Nezavisne Države Hrvatske, školske 
knjižnice, cenzura 


Summary 


The paper outlines the first moves of the Independent State of Croatia in the enforce- 
ment of the policy of cleansing of unsuitable books, journals and papers. Analysis of The 
Warning to School Libraries (July 19%, 1941), decree on Weeding of Books from School 
Libraries (September 3%, 1941), and Temporary List of Writers Prohibited for Sale in the 
Independent State of Croatia (the beginning of 1942), issued by the State Information and 

Propaganda Bureau and distributed to all libraries and bookshops, indicates that pressure 
was put on librarians to make them agents of the official censorship policy. The enclosed 
list shows that Ustasha authorities primarily prohibited Serbian and Jewish authors, as 
well as leftist and Marxist writers. Explicitly prohibited were the left-oriented journals 
Pečat, Danas and Izraz, all works in Cyrillic script, etc. The author points out the misspel- 
ling of a number of names on the list, relating it to the lack of education of the list develo- 
per. He also emphasizes that some names on the list could not have been considered har- 
mful in Croatia, but were included because they appeared on the national-socialist List of 
Harmful and Undesirable Books (Liste des schšidlichen und unerwiinschten Schrifttums). 

Keywords: List of prohibited books, Independent State of Croatia, school libraries, 
censorship 


Čišćenje knjižnica, posebice školskih i pučkih, od nepodobnih i nepoćudnih 
knjiga, časopisa i listova bilo je jedan od prioritetnih poslova nove vlasti odmah 
po osnutku Nezavisne Države Hrvatske. Trebalo je, što je brže moguće, odstraniti 
iz javnih, a po mogućnosti i privatnih knjižnica, ali i iz knjižara, sve knjige koje se 
nisu slagale s politikom ustaške vlasti, pa i one knjige koje su mogle iritirati njiho- 
ve saveznike Nijemce i Talijane. Vrlo brzo nakon uspostave ustaške vlasti, točnije 
19. srpnja 1941. pročelnik za pučke škole Ministarstva bogoštovlja i nastave N. 
Toth "po nalogu Doglavnika - ministra" upućuje na mnoge adrese na području 
NDH Upozorenje školskim knjižnicama u kojem stoji da se "sve knjige ... pisane 
u srpskom duhu, štampane ćirilicom, a koje nemaju znanstveni ili strogo stručni 
sadržaj" moraju izlučiti iz knjižnica. 

Pročelniku N.Tothu tako sročeno Upozorenje bilo je više nego dovoljno da 
knjižničarima objasni što im je činiti, te da odmah provedu u život ono što je 
sadržano u tom Upozorenju. No knjižničarima koji su trebali postupiti prema toj 
naredbi, bilo je mnogo manje jasno što treba učiniti. Na njih je, naime, pročelnik 
Toth svalio unaprijed odgovornost ako ne budu znali procijeniti koja srpska knji- 
ga tiskana ćirilicom ima znanstveni ili strogo stručni sadržaj, a osim toga nije ja- 
sno zašto bi bile sumnjive i nepodobne samo srpske knjige tiskane ćirilicom, ane i 
one koje su tiskane latinicom, a koje su također mogle biti napisane "u srpskom 
objasni što, zapravo, treba izlučiti iz knjižnica. Jesu li nepoćudne i knjige svjet- 
skih književnika tiskane ćirilicom? 

Brzo su mjerodavne vlasti zaključile da to Upozorenje zaista ostavlja mnoga 
pitanja neriješenima te omogućuje knjižničarima da se prave da ne razumiju što 


' To je Upozorenje tiskano u Službenom glasniku Ministarstva bogoštovlja i nastave 1, 
5(1941), 284. 

im je naloženo 1 stoga izlučuju malo nepoćudnih knjiga iz knjižnica. Vidjelo se to 
po pitanjima koja su stizala u ministarstvo, pa su zato odgovorni ljudi u njemu 
odlučili poslati još jedan službeni dokument kojim bi se raščistile nedoumice na- 
stale Upozorenjem. Tako je 3. rujna 1941. objelodanjena naredba o Izlučivanju 
knjiga iz školskih knjižnica“ koju je potpisao državni tajnik M. Veršić. Ta je nared- 
ba bila poslana "upraviteljima srednjih škola, upraviteljima učiteljskih škola i 
upraviteljima građanskih škola“. Iz nje saznajemo da su se "neki upravitelji" 
obraćali ministarstvu s upitom "koje se knjige smiju, a koje ne smiju držati u škol- 
skim knjižnicama". Državni podtajnik htio je biti precizan u nabrajanju kategorija 
knjiga koje ne smiju ostati u školskim knjižnicama. Naveo je u tri točke što treba 
iz njih izlučiti: "a) sve knjige tiskane ćirilicom; b) sve knjige tiskane latinicom, a 
pisane od srpskih pisaca 1 c) sve knjige koje — prema sudu knjižničara — zbog svog 
sadržaja ne mogu ostati u knjižnici." Dalje se kaže što treba učiniti s izlučenim 
knjigama: "Sve knjige treba pohraniti na posebnom mjestu, dok se drugačije ne 
odredi i ne smiju se učenicima posuđivati na čitanje. Za svaku od izlučenih skupi- 
na kao i za preostale knjige u školskim knjižnicama, treba načiniti popis i to po- 
sebno za učeničku, a posebno za nastavničku knjižnicu. Priepise tih popisa treba 
poslati ovome ministarstvu na pregled i odobrenje." Drugim riječima, ministar- 
stvo zahtijeva od knjižničara da sačine popise ne samo knjiga koje će izlučiti, već i 
cjelokupnog fonda knjižnice. 

Ni ova naredba nije mogla pomoći knjižničarima da obave posao koji im je 
povjeren bez opasnosti da budu optuženi za neposluh, pa čak i za sabotažu, jer je 
ponovno njima ostavljeno da ocijene što ne može ostati u knjižnici "zbog svog 
sadržaja“. No da je u toj naredbi 1 bilo jasno i precizno rečeno što knjižničari mo- 
raju učiniti, ne bi oni mogli u kratkom vremenu napraviti izbor knjiga koje treba 
izlučiti, a potom popisati cijeli fond knjižnice. 

Ustaške su vlasti znale da izlučivanje nepodobnih knjiga samo iz školskih 
knjižnica neće biti svrhovito, ako se takve knjige budu nalazile u drugim knjižni- 
cama 1 ako se budu mogle kupovati slobodno u knjižarama. Znali su odgovorni u 
državnim ustanovama da neće biti dovoljno napisati još jednu naredbu i tako 
riješiti to osjetljivo pitanje, pa su zato došli na misao, dobro poznatu iz prijašnjih 
vremena, da sastave popis nepodobnih knjiga 1 tako jednom zauvijek izbiju svima 
kojih se to tiče argument da nisu znali koje su knjige, odnosno koji su pisci, 
nepoželjni i opasni za čitanje. Nastao je tako početkom 1942. godine Privremeni 
popis pisaca zabranjenih za prodaju u Nezavisnoj Državi Hrvatskoj, koji je 


? Naredba pod tim naslovom tiskana je u Službenom glasniku Ministarstva bogoštovlja i nasta- 
ve 1, 7(1941), 584-585. 

Državni izvještajni i promičbeni ured razaslao najprije svim knjižarama, a potom i 
svim knjižnicama. 

Popis je odmah i tiskan u Katoličkom listu,“ a pretiskao ga je i časopis "za mi- 
sao i život katoličkog đaštva" Luč.“ Razlozi koji su nagnali uredištva ta dva kato- 
lička časopisa da donose kompletan Privremeni popis vrlo su jasno objašnjeni u 
bilješci kojom je popraćen taj popis u Katoličkom listu. Vrijedi ovdje citirati 
važniji dio te bilješke: 

"Od srca pozdravljamo ovu odluku hrvatske državne vlasti, koja će tako spri- 
ječiti daljnje trovanje naše mladeži. Kamo sreće, da su prije barem profesori Hrva- 
ti u hrvatskim školama više pazili, što se nabavlja za školske knjižnice i đaci čita- 
ju! Bilo bi više u školi reda i discipline, čiste mladosti 1 prave radosti, više rodo- 
ljublja i kršćanske požrtvovnosti, manje mladih staraca i zločinačkih tipova. Srbi- 
ja je trpjela, da joj omladina čita kojekakve bljuvotine, pa je zato postala posve 
minirana od rušilačkog komunizma i zato doživjela dane, gore od tzv. albanske 
golgote, i to u vlastitoj kući. Što se u Srbiji trpjelo od kratkovidnosti, to se u Hrvat- 
skoj slalo iz proračunane pakosti, samo zato, da što više oslabi kod nas moralnost, 
a s njom i otporna narodna snaga. Hvala Bogu, tome je sada kraj! Ustaška Hrvat- 
ska dići će visoko svijest, moralnu odgovornost, a s njom i otpornu narodnu snagu 
protiv svakog neprijatelja." 

Tijekom ožujka će taj Privremeni popis biti poslan svim izvještajnim i pro- 
midžbenim uredima svih velikih župa u NDH sa zahtjevom da ih ovi dostave dalje 
javnim knjižnicama na njihovom području. Uz popis zabranjenih pisaca, u dopisu 
knjižnicama bila je dodana napomena da "knjige treba izlučiti i pohraniti na sigur- 
no mjesto. Javite odmah po izlučenju naznaku broja knjiga 1 listova. Gdje će se 
knjige slati javit će Vam se naknadno". 

Svi popratni dopisi što su knjižnicama stizali iz Velikih župa, nisu bili istog 
sadržaja. Tako se u nekima nalazi i ova napomena: "Pisci kod kojih se imena nala- 
ze naznačena djela označuje, da je od dotičnoga pisca plijenjeno samo to djelo, 
ostala djela od istoga su dozvoljena. Pisci kod čijih imena nema nikakove prim- 
jedbe, zabranjena su im sva djela". Dosad smo došli u posjed samo dva primjerka 
toga Privremenog popisa, jedan od Gradske knjižnice Dubrovnik (ondašnje Du- 
brovačke biblioteke), drugi iz Hrvatske knjižnice u Bošnjacima kraj Županje. Evo 
reprodukcije Privremenog popisa koji je 6. ožujka 1942. poslan Dubrovačkoj bi- 
blioteci: 


* Zabranjene knjige. // Katolički list 93, 4(22. siječnja 1942), 43-44. 

* Zabranjene knjige. // Luč 37(ožujak/travanj 1942), 160. 

* Vrlo je vjerojatno da su i druge knjižnice u Hrvatskoj i Bosni i Hercegovini dobile takve dopi- 
se i Privremene popise, no pitanje je koliko ih je dosada sačuvano. 

Analizom tog popisa nameću nam se neka pitanja, kao i neki zaključci. Prim- 
jećujemo najprije da sastavljač (ili sastavljači) popisa nije dobro poznavao imena 
pisaca koje je uvrstio u popis, pa stoga možemo predmijevati da o njima nije za- 
pravo ništa znao. Tako je popularnog i već prevedenog na hrvatski, američkog pi- 
sca Ernesta Hemingwaya pretvorio u Henniingway. Zanimljivo je da ni urednici 
časopisa Katolički list i Luč nisu primijetili grešku pa su donijeli ime tog pisca u 
tomu iskrivljenu obliku. Činovnik pak koji je sastavio Privremeni popis Hemin- 
gwaya pretvara u Henninway! Poznati pak publicist i novinar Egon Erwin Kisch 
prošao je nešto bolje jer su mu promijenili samo ime, i to od Erwina u Ernin. Naj- 
gore je prošla sovjetska publicistkinja Aleksandra Kollontaj. Njoj su najprije malo 
promijenili prezime u Kolontaj, a onda su je pretvorili u muškarca — Aleksandar! 
Sastavljači nisu nikada čuli za Siginundu Freuda pa su ga pretvorili u Ireunda. 
Loše je prošao i sovjetski pisac Mihail Šolohov. Njegovo se ime pojavljuje u više 
inačica — nijedna od njih nije prava. Prema Katoličkom listu zvao se Miahel Solo- 
bov, prema Luči Mihael Solobov, u popisu iz Dubrovačke biblioteke zove se Mi- 
hael Solonov, a u popisu iz Bošnjaka Michael Sokolov. 

Mogli bismo, uz malo benevolentnosti, pripisati te greške neobrazovanim tip- 
kačicama, no kako u tom slučaju objasniti te pogreške u popisima koji su tiskani u 
spomenutim uglednim časopisima? 

Od tih grešaka važnije je drugo pitanje koje se nameće kada se pregledavaju 
imena pisaca čija se djela nisu smjela prodavati u NDH, niti držati u javnim i pri- 
vatnim knjižnicama. Možemo razumjeti da su knjige ljevičarskih pisaca bile 
nepoželjne i nepodobne, npr. knjige V. I. Lenjina (kojega u popisu nalazimo pod 
Iljić, V.), pa knjige sovjetskih pisaca Maksima Gorkog, Alekseja Tolstoja, Ilje 
Erenburga itd. Isto tako, i još bolje, možemo razumjeti odbojnost ustaških vlasti 
prema djelima Karla Marxa, Friedricha Engelsa, Andrća Gidea, Božidara Adžije 
itd., no teže nam je shvatiti zašto su ustaše smatrali štetnima knjige Jacka Londo- 
na, pa sovjetskih pisaca Isaaka Babelja i Borisa Piljnjaka koji su stradali u staljini- 
stičkim logorima smrti. Kome je i zašto trebala smetati putopisna knjiga Od Kan- 
dije do Hammerfesta Slavka Batušića, pa knjige simpatičnog Jaroslava Hašeka, 
dječjeg pisca Mate Lovraka, publicista Josipa Horvata (zabranjene su samo njego- 
ve knjige Supilo i Ante Starčević) itd. Dobiva se dojam da je sastavljač imao u ru- 
kama nacionalsocijalistički Popis štetnih i nepoželjnih knjiga (Liste des schćidli- 
Chen und unerwiinschten Schrifttums) koji je tiskan 1936., a potom svake godine 
nadopunjavan novim imenima — do 1944. godine. Jedino se tako može razumjeti 
nazočnost nekih pisaca u Privremenom popisu, koji nisu nikako mogli biti ni štet- 
ni ni nepoželjni u hrvatskoj sredini. To posebno vrijedi za velike njemačke pisce 
Thomasa Manna i Heinricha Manna, te za mnoge druge koji su se zamjerili nje- 
mačkim nacionalsocijalistima svojim kritičkim stavovima prema Hitleru i koji su 
zbog toga napustili Njemačku nakon što je on došao na vlast, no nema nikakve 
sumnje da njihova djela nisu nikako mogla "oslabiti kod nas moralnost, a s njom i 
otpornu narodnu snagu" — kako se izrazio pisac bilješke u Katoličkom listu. 

Sudeći po naslovu, Privremeni popis bio je namijenjen knjižarama, ali je nak- 
nadno netko došao na misao da bi mogao poslužiti i knjižnicama pa su ga stoga u 
nepromijenjenu obliku poslali i njima. 

Knjižničari su tim Privremenim popisom konačno dobili u ruke vodič za 
obavljanje neugodna posla — izlučivanja nepodobnih knjiga iz knjižnica. Vrlo je 


PRRSTEK 


Pro sam 


toj situaciji ponašali, naime, kao 1 oni u Italiji i Njemačkoj. Odugovlačili su pozi- 
vajući se na neprecizne upute, na nedostatak osoblja itd., no bilo je tu i drugih 
čimbenika na koje se nisu pozivali, ali koji su bili i te kako prisutni — strah od 
budućnosti u tim teškim ratnim vremenima, njihovo urođeno poštovanje prema 
knjizi, profesionalna etika, a posve sigurno i tiho neslaganje s nerazumnim i nera- 
zumljivim zabranama mnogih svjetskih i domaćih pisaca. Sve je to rezultiralo 
mršavim akcijama čišćenja knjižnica u vrijeme NDH. 

Naslov popisa, u kojem se nalazi i pridjev "privremeni" sugerira da su sastav- 
ljač (odnosno sastavljači) i njegovi naredbodavci namjeravali popuniti popis no- 
vim imenima i novim naslovima 1, na kraju, valjda objelodaniti potpun popis 
nepoćudnih i štetnih knjiga i isto tako nepoćudnih autora. Sastavljači Privreme- 
nog popisa bili su svjesni da mnogo imena nije u njega uvršteno, a bili su toga 
svjesni i drugi koji su također bili zabrinuti za poguban utjecaj loših knjiga na 
društvo. Zabrinut je npr. bio pisac bilješke kojom je popraćen Privremeni popis u 
časopisu Luč, gdje nalazimo konstataciju da su "sad zabranjeni dobrim dijelom 
najglavniji pisci — marksisti", ali da je "još uvijek izmaklo mnogo pornografije“. 
Prema raspoloživim podacima, čini se da taj posao nije dalje nastavljen. 


* Mnogi su se hrvatski knjižničari obraćali tadašnjim vlastima tražeći objašnjenja u vezi s Pri- 
vremenim popisom u nastojanju da tako dobiju na vremenu i odgode čišćenje fondova svojih 
knjižnica. Podatke o tome skupila je Zdenka Turčinec u magistarskom radu Knjiga u Nezavisnoj 
Državi Hrvatskoj. Zagreb : Filozofski fakultet, Odsjek za informacijske znanosti, 1998. Str. 
228-232. 

Sažetak 


Nakon Drugoga svjetskog rata, u Hrvatskoj i bivšoj Jugoslaviji mnoge su knjižnice 
“pospremile" nepoželjnu literaturu bivšeg režima sa svojih polica, a knjižničari su dobili u 
zadatak da vode “ispravnu" selektivnu nabavu knjiga, što je značilo da ne nabavljaju lite- 
raturu koja je u sukobu s vodećom ideologijom. Takav zatvoreni fond nepoćudnih knjiga 
posjedovala je i Knjižnica Božidara Adžije. Na popis zabranjenih knjiga bile su stavljene 
sve knjige tiskane u zemljama fašističkih režima prije rata, sve knjige tiskane u vrijeme 
Nezavisne Države Hrvatske. Time je za javnost nestala čitava izdavačka djelatnost jednog 
naroda u tom razdoblju, a ona najvećim dijelom i nije bila politička. 

Nakon četrdeset i pet godina Knjižnica je otvorila ovaj fond knjiga te su korisnicima 
na korištenje 1 istraživanje ponuđene tri zaokružene cjeline različitih političkih razdoblja u 
Hrvatskoj, koja nisu samo u međusobnoj suprotnosti, nego se mogu shvatiti samo u 
međusobnom odnosu, što je civilizacijski 1 javni zadatak svake knjižnice. Danas ova 
knjižnica, bez obzira na dnevnu politiku, čuva svoj cjelokupni fond i nabavlja, bez nega- 
tivne selekcije, nove knjige u skladu sa svojim profilom knjižnice za društvene i humani- 
stičke znanosti. 

Ključne riječi: cenzura, knjižnice, knjige, Knjižnica Božidara Adžije u Zagrebu 


Summary 


Following the Second World War many libraries in Croatia and former Yugoslavia 
removed from their shelves the undesirable literature of the former regime, and librarians 


“ Prerađeni diplomski rad Selekcija knjiga i cenzura u praksi jedne knjižnice. Zagreb : Filozof- 
ski fakultet, Odsjek za informacijske znanosti, 1991. 

got the task to “correctly" and selectively acquire new books, what meant to acquire litera- 
ture that would not oppose the leading ideology. The Božidar Adžija Library in Zagreb 
also had a closed stock of censored books. Books printed in the countries of the fascist re- 
gime before the Second World War and all books printed in the Independent State of Croa- 
tia, were put on the list of prohibited books. The whole publishing output of a nation in 
that period disappeared for the public, in spite of the fact that most of it was not even poli- 
tical. Forty five years later the Library opened this part of the stock for the public. Three 
complete collections belonging to different political periods in Croatia have now been of- 
fered to the public for use and research. Today the Božidar Adžija Library, in accordance 
With its profile of a library for social and liberal studies, does not perform negative selec- 
tion in acquisition, no matter what the daily politics might be. 

Keywords: censorship, public libraries, closed stock, The Božidar Adžija Library Za- 
greb 


Uvod 


Potreba za cenzurom i borba protiv cenzure, dakle problem cenzure, sastavni 
su dijelovi problema razvitka civilizacije s gledišta razvitka individualnih i 
društvenih sloboda čovječanstva. 

Problem cenzure sagledavamo ponajprije kao praksu države, vlasti, vlada- 
jućih struktura ili oligarhije da obuzda slobode građana, osobito slobodu govora i 
javnog priopćavanja, radi suzbijanja shvaćanja ili informacija čije bi širenje bilo 
suprotno politici i interesima vlasti. Negativan odnos demokratske javnosti prema 
cenzuri zasniva se na shvaćanju individualnih sloboda kao neotuđivih prava sva- 
kog pojedinca na informacije o javnim poslovima, te prava na vlastito mišljenje i 
javno zastupanje toga mišljenja. Filozofsko-moralno uporište takva shvaćanja po- 
stignuće je doba prosvjetiteljstva te ono danas tvori osnovu liberalne demokracije 
i civilizacije uopće. Osobito otkako je Amerika ustavom zajamčila individualne 
slobode, cenzura se shvaća 1 kao svojevrstan zločin protiv ljudskih sloboda, ili ba- 
rem kao grub oblik zloporabe političke moći nad ljudskom slobodom. Držav- 
no-pravno shvaćanje koje je u pozadini takva javnog osjećaja jest u općeprih- 
vaćenim vrijednostima demokratskog ustrojstva vlasti, kao jedinom legitimnom 1 
prosperitetnom obliku državne organizacije u kojem se izražavaju i zaštićuju pra- 
va čovjeka i građanina. Slobodno društvo, naime, otpornije je na nepovoljne in- 
formacije o sebi, budući da se je kritikom sposobno popravljati, a otpornije je i na 
saznanje o prednostima strane s kojom se ne slaže, jer je sposobno protiv nje se 
mobilizirati. 


Knjižnice pod prismotrom 


Nadzor nad knjižnicama sastavni je dio političke cenzure u nekoj zemlji. 
Premda pri postojanju cenzure, do knjižnice mogu doći samo cenzurirane knjige, 

potreba da se one dodatno provjeravaju povezana je s oscilacijama samog režima 
koji unutar istog sustava biva liberalnijim ili konzervativnijim, pa se tako odnosi i 
prema publikacijama. Osobito pri političkim i socijalnim prevratima javlja se po- 
treba novih vlasti da se u negativnom određenju prema prethodnim vlastima nega- 
tivno odrede i prema književnoj proizvodnji prijašnjih razdoblja. Zato se knjige 
ponekad naprosto povlače iz knjižničarske ponude, smještaju se u posebne “bun- 
kere" ili čak uništavaju, riječju, izbacuju se iz knjižnica. 

Knjižnice su živo središte ostvarivanja kulturnog pa onda i političkog utjeca- 
ja. Vlast nad knjižnicama stoga je sastavni dio vlasti nad širenjem ili sprečava- 
njem širenja znanja i informacija. 

U totalitarnim režimima čišćenje knjižnica od nepoćudnih knjiga obično se 
provodi neposredno po uspostavljanju vlasti, i to u velikom zamahu. Za kasniju 
praksu, zbog straha od širenja informacija sačinjen je čitav sustav kontrole nad in- 
formacijama, tako da nepoćudne knjige najčešće i ne uspiju stići do knjižnice. Na 
putu do knjižnice knjizi se ispriječi: autocenzura, razni oblici preventivne cenzu- 
re, uništavanje rukopisa prije tiska i, napokon, popis zabranjenih knjiga. Uz to je 
knjižnica i dodatno u mogućnosti da preko nabavne politike izbjegne neugodnosti 
da na svojim policama posjeduje. literaturu A u dl, s poželjnom ideo- 
sea RO vhu nabavnu politiku knjiga. 

Kada su u Hrvatskoj i bivšoj Jugoslaviji nakon Drugoga svjetskog rata 
knjižnice doživjele “veliko pospremanje", sklanjajući sa svojh polica nepoželjnu 
literaturu, knjižničarima je u prvome redu dano u zadatak da “ispravno vode na- 
bavnu politiku, što je značilo, na primjer, da ne nabavljaju literaturu vjerskog 
sadržaja 1 djela političkih emigranata. Prije tiskane nepoćudne knjige uglavnom su 
završile u posebnim zatvorenim fondovima, kojima su se mogli koristiti samo ko- 
risnici s posebnim odobrenjem. Za sve ostale korisnike, ti fondovi su ostali zatvo- 
reni i nedostupni. 

Međutim, i u demokratskim zemljama u kojima nema kontrole tiska, nailazi- 
mo na primjere čišćenja knjižnica od nepoćudnih knjiga. Najpoznatiji je primjer 
čišćenje dvjestotinjak američkih informacijskih agencija (USIA) od, kako se 
držalo, komunističke literature, 1953. godine i za vrijema “lova na vještice" sena- 
tora Josepha McCarthija. 


Cenzura u praksi jedne knjižnice 

Knjižnica Božidara Adžije (prije Radnička biblioteka “Božidar Adžija") do 
demokratskih je promjena i raspada Jugoslavije 1990. posjedovala indeks zabra- 
njenih knjiga. Taj je fond sačinjavalo 814 naslova, a knjige su bile označene si- 
gnaturom 098 izvedenom iz klasifikacijske oznake 098.1 koja prema UDK ozna- 
čava zabranjene knjige. Knjige s tog indeksa bile su popisane i u odvojenom kata- 

logu i fizički izdvojene od ostalog fonda knjižnice, te smještene zasebno u arhiv- 
skim prostorijama knjižnice. Bile su obrađene prema svim knjižničnim pravilima. 
Imale su svoj kataložni opis, sručnu oznaku prema UDK i, budući da Knjižnica 
sastavlja predmetni katalog, bile su označene njima odgovarajućim predmetnim 
odrednicama. Tako je korisnik Knjižnice knjige s indeksa mogao pronaći pre- 
traživanjem svih kataloga, ali te su se knjige mogle posuditi samo s posebnim zah- 
tjevom u dogovoru s voditeljem Knjižnice i samo u prostorijama Knjižnice. 

U Knjžnici nisu postojali nikakvi pisani dokumenti o nastanku toga posebnog 
fonda knjiga, niti su postojala pisana pravila o korištenju toga fonda. Ostalo nam 
je jedino da se oslonimo na usmena kazivanja i sjećanja starijih kolegica i kolega u 
Knjižnici. Prema njima, knjige su povučene neposredno iza Drugoga svjetskog 
rata, te je tada uvedena i praksa selektivne dostupnosti knjiga. 

Za svega devet nepoćudnih knjiga tiskanih nakon rata postoje izvori da su za- 


tom radnika tadašnjeg SUP-a, a za njih je vođen priručni popis. To su ove knjige: 


1. Ćimić, Esad. Čovjek na raskršću. Sarajevo : Svjetlost, 1975, 
Zabranjena po odluci okružnoga javnog tužioca u Sarajevu. 
Izvor: Vjesnik, 23. prosinca 1975.; Borba, 23. prosinca 1975.; Večernji 
list, 23. prosinca 1975. 
2. Djogo, Gojko. Vunena vremena. Beograd : Prosveta, 1981. 
Zabranjena kao “neprijateljski pamflet" i uništena cijela naklada. 
Izvor: Vjesnik, 23. svibnja 1981. 

3. Golubović, Zagorka. Čovek i njegov svet. Beograd : Prosveta, 1973. 

Sudska zabrana. 
«Izvor: Večernji list, 18. travnja 1973. 

4. Horvat, Josip. Živjeti u Hrvatskoj. Zagreb : SN Liber, 1984. 
Zabranjena posjetom SUP-ova djelatnika. 

5. Injac, Branko. Crveni fratar. Zagreb : "August Cesarec", 1979. 
Djelatnici SUP-a 20. listopada 1987. zahtijevali povlačenje knjige iz fon- 
da. 

Vrhovni sud Hrvatske donio odluku o uništavanju 58. 1 59. str. 
Izvor: Večernji list, 4. lipnja 1988. 

6. Kurbel, Virgil. Rječnik suvremenog novinstva. Zagreb : Fakultet poli- 

tičkih nauka, 1974. 
Trajno zabranjen. 
Izvor: Večernji list, 5. travnja 1974. 

7. Moljković, Ilija. U zaptu. Beograd : vlastita naklada, 1984. 

Okružni sud u Beogradu donio rješenje o zabrani. 
Izvor: Večernji list, 8 . siječnja 1985. 

8. Pavlović, Živojin. Ispljuvak krvi. Beograd : Narodna knjiga, 1984. 
Okružni sud u Beogradu donio, a Vrhovni sud Srbije potvrdio zabranu. 
Izvor: Večernji list, 22. kolovoza 1984. 

9. Popovski, Mihailo. Tajanstveni svet masona. Beograd : Nova knjiga, 
1984. 

Okružni sud u Beogradu donio je rješenje 24. svibnja 1984. o trajnoj za- 
brani. 
Izvor: Vjesnik, 25. svibnja 1984. 


S tog su popisa dvije knjige vraćene u posudbu s time da su jednoj sporne 
stranice knjižničari slijepili (Injac, B. Nav. dj.), a drugoj su izvadili sporni dodatak 
s popisom imena, u koji je bio uvršten Mile Budak kao književnik, a spomenuto je 
i da je ratni zločinac (Horvat, J. Nav. dj.). 

Osim neposredno zabranjenih knjiga, cenzura je u Knjižnici bila zapravo 
mnogo šira. Mnoge knjige nepoćudna sadržaja ili nepoćudnih autora koje nisu 
bile službeno zabranjene i nisu bile na indeksu, sklanjale su se od korisnika. Poje- 
dine knjige nisu dobivale recenzije, knjige proskribiranih autora nisu uvrštavane u 
bibliografske popise, i slično. U Knjižnici nisu bile izlagane ni preporučivane ko- 
risnicima na čitanje, njima se knjižničari nisu služili pri postavljanju izložaba. 
Takvu su sudbinu doživjele 1972. godine knjige aktera Hrvatskoga proljeća. Kat- 
kada su kažnjena bila i djeca državi nepoželjnih osoba. Tako mi je poznat slučaj 
Dunje Hebrang čije se knjige poezije nisu smjele izlagati ni preporučivati korisni- 
cima. Od očiju javnosti sklanjane su, neovisno o njihovu sadržaju, sve knjige 
“Kršćanske sadašnjosti", a poradi sadržaja Hasselovi romani i još neka slična dje- 
la. Tako su knjižnice podlijegale i neformalnom pritisku militantnih ideoloških 
skupina izvan knjižnica. 


Analiza fonda zabranjenih knjiga 


Kao što je već rečeno, na popisu zabranjenih knjiga nalazilo se 814 naslova. 
Knjige su prema godini izdanja spadale u tri skupine. Prva je skupina obuhvaćala 
knjige tiskane do 1941. godine i imala je 221 naslov. Druga skupina, koja je obuh- 
vaćala razdoblje od 1941. do 1945. godine, imala je 561 naslov. Treća se skupina 
odnosila na poslijeratno razdoblje i imala je 32 naslova. Bez godine izdanja tiska- 
no je 40 naslova, a pregledom sadržaja tih knjiga, ustanovila sam da su izdane 
između 1941.1 1945. godine, te su pripadale drugoj skupini. 

Za razdoblje do 1941. godine na indeks su dospjele sve knjige koje je 
Knjižnica posjedovala, a tiskane su u zemljama tadašnjih fašističkih režima, sve 


* U Prilozima je svaka od navedenih skupina ilustrirana s nekoliko karakterističnih primjera. 

koje su kritizirale državni poredak u SSSR-u ili su kritički govorile o komuni- 
stičkom poretku općenito (vidi Prilog 1). 

Analizom razdoblja od 1941. do 1945. ustanovila sam da su knjige na popis 
zabranjenih knjiga stizale prema istom kriteriju kao i za prethodno razdoblje s tim 
da su im se pridružile i sve knjige tiskane u vrijeme Nezavisne Države Hrvatske i 
sve knjige tiskane na korijenskom pravopisu (vidi Prilog 2). 

Budući da treća skupina sadrži razmjerno malo knjiga, bilo je teže ustanoviti 
prema kojim je kriterijima sastavljena. Najviše je obuhvaćala knjige crkvenih iz- 
davača tiskane između 1960. 1 1969. godine. Vjerojatno su te knjige bile službeno 
zabranjene, ali i od samih knjižničara sklanjane radi nepoćudna sadržaja ili da bi 
se, za svaki slučaj, izbjegle neugodnosti (vidi Prilog 3). 

Područje interesa zabranjenih knjiga analizirala sam 1 njihovim svrstavanjem 
prema najširoj podjeli grupa unutar Univerzalne decimalne klasifikacije čije ozna- 
ke knjige nose, a za ovaj sam članak izdvojila samo one grupe koje su obuhvaćale 
više od stotinu naslova. 

Skupina 3 (Društvene znanosti) na popisu je imala 283 naslova. Iz te sam 
skupine izdvojila podskupinu 321.64 (Autoritativni režimi novog doba na temelju 
političkih i nacionalističkih pokreta. Diktatura određene stranke ili grupe). Ta je 
podskupina okupljala 138 knjiga koje podržavaju vrijednosti fašizma, nacionalso- 
cijalizma i ustaštva, a među autorima su se nalazili vođe takvih režima kao što su 
Adolf Hitler, Joseph Goebbels, Herman Gčring, Benito Mussolini i Ante Pavelić. 
Preostali naslovi skupine 3 pripadali su ostalim područjima društvenih znanosti 
kao što su: socijalna politika, sociologija, politika (vanjska i unutarnja) pojedinih 
zemalja, međunarodna politika, znanost o državi, kolonijalni imperijalizam, od- 
nos države i crkve, odnos države i društva, boljševizam, kolonijalizacija, seobe, 
sindikati, građanske stranke, privreda, higijensko-tehnička zaštita rada, politička 
ekonomija, ekonomske teorije, rad, seoska gospodarstva, trgovina, porezna politi- 
ka, agrarne reforme, zadrugarstvo, pravo, ratna vještina, socijalno osiguranje, od- 
£0), obrazovanje, etnologija 1 dr. 

Skupina 8 (Jezici. Znanost o jeziku. Književnost. Znanost o književnosti) bila 
je vrlo brojna i sadržavala je 330 naslova. Na popisu su se nalazila poznata imena 
iz književnosti, koja se nikada ne bi našla ni na kakvom indeksu da nisu objavlje- 
na u tom povijesnom razdoblju ili na korijenskom pravopisu. Tome u prilog govo- 
ri činjenica da su te knjige i ti autori prije i poslije spornog razdoblja posuđivani u 
knjižnicama. Navest ću samo neke od tih autora: Slavko Batušić, Milan Begović, 
Ivana Brlić-Mažuranić, Dante Alighieri, Dragutin Domjanić, F. M. Dostojevski, 
Zane Grey, Ivan Gundulić, August Harambašić, Homer, Victor Hugo, Josip Koza- 
rac, Slavko Kolar, Ante Kovačić, Gustav Krklec, D. H. Lawrence, Karl May, A. 
S. Puškin, Jean Racine, Đuro Sudeta, August Šenoa, Mate Ujević, Jules Verne. 
Vladimir Nazor našao se na popisu nepoćudnih kao prevoditelj Danteova Pakla 
tiskanog 1943., iako je u vrijeme sklanjanja knjiga bio predsjednik hrvatskog Sa- 

bora, dok je Mile Budak zbog svoje visoke političke funkcije u NDH i tome odgo- 
varajuće odgovornosti bio prešućen 1 kao književnik, te su njegova književna dje- 
la također bila na indeksu nepoželjnih knjiga. 

Skupina 9 (Arheologija. Geografija. Biografije. Povijest) okupljala je 112 na- 
slova. Sadržaji tih knjiga obuhvaćaju povijest pojedinih zemalja, regionalne mo- 
nografije i biografije znamenitih osoba. Prema istim kriterijima po kojima su na 
popis zabranjenih knjiga stizali književnici stizale su i biografije nekih glazbeni- 
ka, političara, pisaca: Beethovena, Beveridgea, Chopina, Napoleona, Starčevića, 
Straussa, Tavelića, Turgenjeva, a među njima i biografija Benita Mussolinija. 

Pretpostavka da su ove knjige povučene iz posudbenog fonda odmah nakon 
rata, mogla bi biti istinita. U prilog tomu govore prepoznatljivi kriteriji prema ko- 
jima su knjige izlučivane. Kako su izlučene sve knjige tiskane u zemljama 
fašističkih režima prije rata, sve knjige tiskane u vrijeme Nezavisne Države 
Hrvatske i one koje se kritički osvrću na prilike u SSSR-u, može se pretpostaviti 
da je vrijeme izbacivanja knjiga iz posudbenog fonda Knjižnice obavljeno najra- 
nije 1945., a najkasnije 1948. godine. Na popisu se nalaze i knjige Trockoga u ko- 
jima se on kritički osvrće na Oktobarsku revoluciju i Komunističku internaciona- 
lu. To je vrijeme kada su se SSSR i Staljin doživljavali kao naši prijatelji, a svi nji- 
hovi neprijatelji kao naši neprijatelji. 

Za pospremanje ostalih poslijeratnih knjiga na indeks zabranjenih knjiga vje- 
rojatno se koristio argument da je cenzura opravdana u određenim povijesnim raz- 
dobljima. Nova vlast, ponesena ratnom pobjedom, odbacila je svu literaturu svo- 
jih neprijatelja, ali ne samo njih. Nastojanjem da se zaboravom prekrije čitavo jed- 
no povijesno razdoblje, iz knjižnice za javnost je nestala 1 cijela izdavačka djelat- 
nost jednog naroda u tom razdoblju, a ona u najvećem dijelu 1 nije bila politička. 
Ona je samo otkrivala da su se mnogi ljudi, unatoč ratnim previranjima, bavili 
svojom strukom, pisali, prevodili. Tako je četrdeset i pet godina zatvoren fond 
onemogućio da se to povijesno razdoblje sagleda u cjelini. Vjerujem, isto tako, da 
se skrivena literatura iz razdoblja fašističkih režima, najvećim dijelom Njemačke i 
Italije, mogla iskoristiti u mnogim znanstvenim istraživanjima. 

Bez obzira na pojedinačne žalosne primjere odstranjivanja i uništavanja knji- 
ga u pojedinim knjižnicama, koje su se učinile nepoćudnima u samostalnoj Hrvat- 
skoj od 1990. godine, nadam se da je razdoblje cenzure i zatvorenih fondova za 
nama. Naša struka trebala bi nastojati postići standarde razvijenih demokratskih 
zemalja, primjerice jedne Danske, u kojima su knjižnice posve neutralne ustanove 
koje drže svojom dužnošću da korisnicima stave na raspolaganje svu literaturu, 
bez obzira na političke, moralne ili vjerske vrijednosti. 

Knjižnica Božidara Adžije posjeduje vrlo vrijedan fond knjiga, časopisa 1 no- 
vina, iz međuratnog, ratnog i poslijeratnog razdoblja. Sada kada je otvorila i ovaj 
fond knjiga, naša knjižnica može ponuditi korisnicima na korištenje i istraživanje 
tri zaokružene cjeline različitih političkih razdoblja u Hrvatskoj, koja nisu samo u 

međusobnoj suprotnosti, nego se mogu shvatiti samo u međusobnom odnosu, što 
je civilizacijski i javni zadatak svake knjižnice. 

Kada sam 1990. godine prihvatila da za svoj diplomski rad obradim temu 
cenzure u knjižnici, smatrala sam svojom dužnošću da opišem jedan stvarni in- 
deks zabranjenih knjiga. Pretpostavljam da su i druge knjižnice provodile sličnu 
cenzuru knjiga pa bi bilo dobro da objave svoja iskustva kao upozorenje budućim 
naraštajima da se takvo što ne ponovi, a kao dokument vremena u kojem smo živ- 
jeli. Danas knjižnica u kojoj radim ne provodi cenzuru knjiga. U prilog tome na- 
vest ću da smo 1998. godine spomenuti u jednom tjedniku kao pozitivan primjer 
knjižnice koja, bez obzira na dnevnu politiku, čuva svoj cjelokupni fond i nabav- 
lja, bez negativne selekcije, nove knjige u skladu sa svojim profilom knjižnice za 
društvene i humanistička znanosti. 

Prilog I. Kataložni listići zabranjenih knjiga objavljenih do 1941. 


Ba d 
seo dilera TROCK = TROCKI, Lav Davidoviš /Paoud./ 
s _ & GESCRICHTE DER RUSSISOHEN RSVOLU- 
t neri E MP Prolog: Ur TION. Pebruarrovolution» 
Po ARNJENO M. Iliačike dioni- frovari ME SLO MEEMe pona) 
čka aaelja s 1922, ž2 str. BARE ka 
94 Rusija 
WA Rusija 
Prinj.l 
0981521.64 
BESTA ZERTAAND, Iouia 


ihbilđungsn« 
Berlin, Ranbrandt=Verlsg, (Cope 
15a str. 


TI/T2 


19358.). 


Priajersl 


u HITIER. 
Paris, Arthese fayard et Cle, 
Eđiteurs, (Cope1956,) 120/45/ str, 
Bibliografija autedjela, 5. str, 


098:324 
NIŠKIKA, Mihovil Pavlek 


ovo HRVATSKI SZIJAK NIJE KOkU- 


e Hrv, 
rogača , (e Tiskarski zavod, 


323/528(497.1) 


098 :11/72 
SIMA RITTICH, farner 
ARCHIZEKTUR UXD RAUPLASTIK DZR 
GEGSESNARBT: Kit Binhunđertslebrig 
Prinj.l 

3214,64(45) 
Frimi,l 
098:321.64 
KUSSO KUSSOLIKI, Benito 


o O KORPORATIVNOJ DRŽAVI. Govori, 
doktrina, zskonođavstvo. Artorizo- 
van_prevod od dr. Bjete Mkofanovića. 

Beograd, Staepe Ž,Kadžaravića, 

1957. i6ot/o/ str. 


521,64 (45) 
Pricj.1 

Prilog 2. Kataložni listići zabranjenih knjiga objavljenih od 1941. do 1945. 


098100 098: 886 
JASTR = OJASTROT, Jonoph BUDAK BUDAK, Mile 
P IOVIEST LJUDSKIH ZABLUDA. (Orfg. o OGNJIŠTE. Prolog, tri čina (6 ali. 
Zhao story of hunan errore Prev, Iro ka) epilog. Iz Budakovih djela sazdac 
Frongeše) Ša 17 slika 1 crteža u tek- Vojmil Rabađan, 
stao) Zagreb, Izdanje Matica hrvatska, 
Zegreb, (Naklada “Dabrava"L1944, 1941, 91 str. + portr. 
265 str (Izvanredno izdanje suvremene 
(Eelture 4 prirođe - Knjižnica ze knjižnice Matica hrvatske), xolo 6.) 
usavršenje obćegz znanje, knje2) 886--5 
00 
Primj.l 
Prinj.2 
098:8B86.09 
BEGOV BEGOVIĆ, Xilen 098:542 
k KRITIKE 1 PRIKAZI. Uredio 4 XRBEK = KRBSK, Ivo 
pogovoroa popratio dr. Narko đ DIOBA VLASTI, 
Potez» eb, (Hevatski i1zdavalački 


bibliografski zavod), 19453. 88+/2/ 
atr. 
(Znanstvene knjižnica Knj.3.) 


Zegreb, Izdanje hrvatskog 
izdavačkog bibliogrefekog rsvo- 
d&, 1943. 372 str. 


(Suvreneni hrvatski pisci, 


knj. 6) 342 
Prinj.1 886.09 
Prinj.1l 
098:321.64 098:882 
CRLJEH CRIJEN, Danijel. PUŠKI FUŠKIN, Alcksrndnr Sergejevič 
E 4 IZAZRAMA PJELA, Proveo Tomle- 
DČE nui mn POKREI lnv Prpić. 
egreb, (Tis,Fatics hrratntih Zaczreb, Izdanje Hrvetsk iz 
skadezičara), 1942. 117 /42/ str. deveški: duo reraca: aaa 
ž 1944, 400+/1+ str, : 
521.64(497.1) 


882-373 

Prilog 3. Kataložni listići zabranjenih knjiga objavljenih nakon 1945. 


0981886 


MIRUL = MARULIĆ. Hrvatski književni zbornik, 
Povođom stota godišnjica onmnutka, 
1868-1968. 
Zagreb, Hrvatsko kujiževno đdrvš- 
tvo 5V. Cirila 1 Hetođe, 1968, 4531+ 
PLVA str. 


B86-8 


o098:1 
KIHIĆ  LMIHIĆ, Yoto 
đ DOETI DUHA«/Frire Into Kihi6 4 
Ivon Šešo. : 
Ivonkovo, (Rkt. žunni ured Ivarko- 
vo), 1969. 157+/1/ str. 
\ 
Priajei 
0981061 
ICIOV O IOrOvšKI, aihollo 
t Tojonotveni avet casoni /xihn- 


110 FopovozieeBoogrođi Sova knjigog 
198442 21 stres iluntreg 21 cze“ 
(iorizont14) 

Stre 207-214t Fogovor /rilon še 
allodinović 


0614.2 

